“บล.เออีซี”ชี้ SET วันนี้แกว่ง Sideway แนะทยอยสะสม 6 หุ้นเด่นเน้นกลุ่มนิคม-โรงไฟฟ้า
“บล.เออีซี”ชี้ SET วันนี้แกว่ง Sideway แนะทยอยสะสม 6 หุ้นเด่นเน้นกลุ่มนิคม-โรงไฟฟ้า
9 ม.ค. 2562

บล.เออีซี ประเมินดัชนีวันนี้ (9ม.ค.62) มองตลาดแกว่งSideway ในกรอบ 1,582-1,600จุด โดยแม้ดัชนีอาจได้แรงหนุนหุ้นกลุ่มพลังงานจากราคาน้ำมันดิบที่รีบาวด์ต่อเนื่อง แต่ยังมีปัจจัยกดดันจากตัวเลขเศรษฐกิจทั้งไทยและต่างประเทศที่มีแนวโน้มชะลอตัว ขณะที่ปัญหา Government Shutdown ของสหรัฐฯ ยังไม่มีชัดเจน
 
Investment Strategy
สัปดาห์นี้คาด SET Index Sideway ในกรอบแนวรับ-แนวต้านที่ 1,548-1,606 จุด (Fwd PE Valuation ปีนี้ 13.4x-13.9x) โดยมีปัจจัยลบจากทั้งในและนอกประเทศ ซึ่งมีทั้งตัวเลขเศรษฐกิจทั้งในไทยและต่างประเทศ อาทิ จีน ยุโรป สหรัฐฯ ที่ยังคงชะลอตัว บวกกับปัญหา Government Shutdown ของสหรัฐฯและประเด็น Trade Wars ระหว่างสหรัฐฯ-จีน ที่ยังไม่คลี่คลาย ดังนั้นในช่วงนี้แนะนำทยอยสะสม 2กลุ่มหุ้นโตเด่น + 1 กลุ่มกองทุนที่คาดหวังเงินปันผลจากความสามารถในการสร้างกระแสเงินสดได้สม่ำเสมอดังนี้
กลุ่มนิคมและสาธารณูปโภค: อานิสงส์บวกทั้งราคาขายและยอดขายพื้นที่ในเขตEEC โตเด่นแนะนำ AMATA (ปัจจุบันมีพื้นที่รอการขาย 2,777 ไร่ และพื้นที่รอการพัฒนาอีกราว8,172 ไร่), WHA (ปี 62 ตั้งเป้าขายที่ดินในนิคมไม่ต่ำกว่า1,000 ไร่ พร้อมคาดได้รับลูกค้าคลังสินค้าเพิ่มขึ้นอีกกว่า1 แสน ตรม.), EASTW ปี 62 คาดเห็นการฟื้นตัวของกำไรสอดคล้องไปกับการขยายตัวของนิคมอุตสาหกรรมในเขต EEC ซึ่งทำให้ความต้องการใช้น้ำดิบในบริเวณดังกล่าวเพิ่มสูงขึ้นนอกจากนี้ในระยะยาวบริษัทยังมุ่งเพิ่มสัดส่วนจำหน่ายน้ำควบคุมคุณภาพ (มาร์จิ้นสูง) มากขึ้นโดยล่าสุดเซ็นสัญญาให้บริการแก่ GULF (รับรู้รายได้ปี63) และ AMATA (รับรู้รายได้ปี 64)
กลุ่มโรงไฟฟ้า: ลักษณะธุรกิจที่มีความสามารถสร้างกระแสเงินสดได้อย่างสม่ำเสมอ และเราเลือกหุ้นโรงไฟฟ้าที่ยังคงมีการเติบโตต่อเนื่องได้อีก 4-5 ปีข้างหน้า ได้แก่ BGRIM ปี 62 มีแผน COD โรงไฟฟ้าเพิ่มอีก 682MW ทำให้มีกำลังผลิตรวม 2.77 GW ณสิ้นปี 62 และมีเป้าหมายระยะยาวในปี 65 ที่ 3.13GW, BPP ปี 62 มีแผน COD โรงไฟฟ้าเพิ่มอีก 312MW ทำให้มีกำลังผลิตรวม2.48GW ณสิ้นปี 62 และมีเป้าหมายระยะยาวในปี 68 ที่ 4.3GW, GUNKUL ปี 62 มีแผน COD โรงไฟฟ้าโซลาร์อีก 105MW ทำให้มีกำลังผลิตรวม 401MW ณ สิ้นปี 62 และมีเป้าหมายระยะยาวในปี 65 ที่ 543MW, SSP ปี 62 รับรู้รายได้เต็มปีจากโรงไฟฟ้าโซลาร์และโซลาร์รูฟท็อปในมือ 87MW และยังมีโรงไฟฟ้าในมืออีก 141MW ที่ยังอยู่ระหว่างการก่อสร้างซึ่งจะทยอย COD ในปี 63 เป็นต้นไป
กองทุนที่มีความสามารถในการสร้างกระแสเงินสดได้สม่ำเสมอ: ได้แก่ TFFIF (ประมาณการเงินที่สามารถปันส่วนแบ่งให้แก่ผู้ถือหน่วยลงทุนสำหรับปี 61/62 ราว 0.475 บาท/หน่วย+ความเสี่ยง 7/8)(ที่มา:Filing), POPF (อัตราเงินปันผลในอดีตที่ 7.61%+ความเสี่ยง 6/8) QHPF (อัตราเงินปันผลในอดีตที่ 6.41%+ความเสี่ยง 6/8), BTSGIF (อัตราเงินปันผลในอดีตที่  6.76%+ความเสี่ยง 7/8), CPNCG (อัตราเงินปันผลในอดีตที่ 6.23%+ความเสี่ยง 7/8), CPTGF (อัตราเงินปันผลในอดีตที่  6.03%+ความเสี่ยง 6/8)